Obama: Puna istraga incidenta
Predsednik je međutim ponovio da, uprkos ubistvu 16 civila, neće biti prevremenog povlačenja američkih snaga iz Avganistana
Avganistanska delegacija napadnuta je samo nekoliko sati nakon što je Taliban zaprijetio da će se osvetiti za ubistva odrubljivanjem glava američkim vojnicima. Jedan vojnik je poginuo, dok je najmanje jedan policajac povrijeđen. kaže vojnik Faiz Aslam. U delegaciji su, između ostalih, bila dva brata avganistanskog predjsednika Hamida Karzaija koji nisu povrijeđeni u napadu. U Džalalabadu, na istoku zemlje, u međuvremenu je organizovan prvi javni protest zbog ubistva avganistanskih civila, na kojem se okupilo oko 2000 studenata. Mnogi od njih uzvikivali su “Smrti Americi.” Napadač, američki vodnik, nalazi se u pritvoru pod optužbom da je izašao iz baze u nedelju veče i ubio seljane. Zvaničnici navode da je optuženi, tokom službe u Iraku, pretrpio traumatsku povredu mozga. Zločin koji je počinio je za mnoge demonstrante poslednja kap. Jedan od njih kaže da je vrijeme da se strane trupe povuku iz Avganistana. Predsjednik Barak Obama danas je najavio sveobuhvatnu istragu. . Obama je međutim ponovio da, uprkos incidentu, neće biti preranog povlačenja američkih snaga i da su one na putu da napuste Avganistan do 2014. To je prema mišljenju analitičarke Malu Inosent, iz instituta “Kejto”, održiv datum. Rat u Avganistanu, najduži u američkoj istoriji, međutim postaje sve veći politički problem za američkog predjsednika, a obzirom na to da se mnogi birači pitaju da li je ga je vrijedno nastavljati. , kaže analitičar Entoni Kordsman. Prema istraživanju javnog mnjenja, 55 odsto Amerikanaca smatra da se većina Avganistanaca protivi onome što Sjedinjene Države pokušavaju da postignu u njihovoj zemlji.